stanford-oval/wikipedia huggingface dataset:
สี่ดรุณี (ภาพยนตร์ ค.ศ. 1994)
นักแสดง

ซูซาน ซาแรนดอน แสดงเป็น อบีเกล มาร์ช หรือ "มามี" แม่ของสี่ตัวละครหลัก เมก, โจ, เบธ และ เอมี่
ทรีนี อัลวาราโด แสดงเป็น มาร์กาเร็ต มาร์ช หรือ "เมก" พี่สาวคนโต ผู้มีความรับผิดชอบสูงและแต่งงานมีครอบครัวเป็นคนแรกในบรรดาพี่น้องสี่คน
วิโนนา ไรเดอร์ แสดงเป็น โจเซฟีน มาร์ช หรือ "โจ" พี่สาวคนรอง ผู้รักอิสระและมีความเป็นตัวของตัวเอง ไม่ยึดติดกับขนบธรรมเนียม ชื่นชอบการเขียนหนังสือ
แคลร์ เดนส์ แสดงเป็น อลิซาเบธ มาร์ช หรือ "เบธ" ลูกสาวคนที่สามของตระกูลมาร์ช เป็นคนโอบอ้อมอารีแต่ขี้อาย มีความสามารถด้านการเล่นเปียโน เคยติดโรคไข้อีดำอีแดงซึ่งถึงแม้จะรักษาหายภายหลัง แต่ก็ทำให้ร่างกายและสุขภาพของเธออ่อนแอลงอย่างมาก
เคียร์สเต็น ดันสต์/ซาแมนธา มาทิส แสดงเป็น เอมี มาร์ช ลูกสาวคนเล็กของบ้าน ได้รับการอุปการะโดยป้ามาร์ช พี่สาวของพ่อซึ่งเป็นเศรษฐีนี ทำให้เธอเป็นคนที่มีการศึกษาและรสนิยมสูงที่สุดในบรรดาพี่น้อง 4 คน มีความสามารถด้านจิตรกรรม เอมี เป็นตัวละครเพียงตัวเดียวที่ใช้นักแสดงถึง 2 คน (ดันสต์ สำหรับวัยเด็ก และ มาทิส สำหรับตอนโต)
แมตธิว วอล์กเกอร์ แสดงเป็น โรเบิร์ต มาร์ช พ่อของ เมก, โจ, เบธ และ เอมี ทำงานให้กับกองทัพบกสหรัฐ และต้องเข้าร่วมกองทัพในฐานะอนุศาสนาจารย์ในสงครามกลางเมืองอเมริกา
คริสเตียน เบล แสดงเป็น ธีโอดอร์ ลอว์เรนซ์ หรือ "ลอว์รี่" หลานชายของ เจมส์ ลอว์เรนซ์ เพื่อนบ้านฐานะร่ำรวยของตระกูลมาร์ช เขาตกหลุมรักและขอแต่งงานกับ โจ มาร์ช แต่ถูกปฏิเสธ ภายหลังจึงตัดสินใจคบหากับ เอมี มาร์ช ซึ่งเป็นน้องสาวของโจ
อีริก สตอลต์ซ แสดงเป็น จอห์น บรู้ค ครูของ ลอว์รี่ ภายหลังได้แต่งงานกับ มาร์กาเรต มาร์ช พี่สาวคนโตของตระกูลมาร์ช
วิโนนา ไรเดอร์ ได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม ในบท "โจ มาร์ช"
เคียร์สเต็น ดันสต์ ได้รับรางวัลนักแสดงเด็กหญิงยอดเยี่ยม จากสมาคมนักแสดงเด็ก ในบท "เอมี มาร์ช"
แคลร์ เดนส์ กับผลงานการแสดงภาพยนตร์เรื่องแรกของเธอ ในบท "เบธ มาร์ช"
สี่กั๊กพระยาศรี

สำหรับทางแยกในแขวงศาลเจ้าพ่อเสือ ดูที่ สี่กั๊กเสาชิงช้า
| --- | --- |


ชื่ออักษรไทย: สี่กั๊กพระยาศรี
ชื่ออักษรโรมัน: Si Kak Phraya Si
รหัสทางแยก: N117 (ESRI), 176 (กทม.)
ที่ตั้ง: แขวงวังบูรพาภิรมย์ เขตพระนคร กรุงเทพมหานคร
ทิศทางการจราจร
↑: ถนนเฟื่องนคร » สี่กั๊กเสาชิงช้า
→: ถนนเจริญกรุง » แยกเฉลิมกรุง
↓: ถนนบ้านหม้อ » แยกบ้านหม้อ
←: ถนนเจริญกรุง » แยกสะพานมอญ
สี่กั๊กพระยาศรี หรืออาจเรียกว่า สี่กั๊ก เป็นสี่แยกจุดตัดระหว่างถนนเจริญกรุง ถนนเฟื่องนคร และถนนบ้านหม้อ ในสมัยรัชกาลที่ 4 บริเวณบ้านของพระยาศรีสหเทพ (ทองเพ็ง) อยู่เชิงสะพานมอญ
สี่กั๊กพระยาศรีในสมัยรัชกาลที่ 5
สี่แยกนี้ได้ชื่อมาจากคำว่า กั๊ก (角; จีนกลางออกเสียงว่า เจียว) ซึ่งแปลว่า แยก หรือ มุม ในภาษาจีนฮกเกี้ยนและแต้จิ๋ว เจ๊กลากรถในสมัยนั้นจะเรียกสามแยกว่า ซากั๊ก และสี่แยกว่า สี่กั๊ก และเมื่อเรียกรถมาบริเวณนี้จึงเรียกว่าไป สี่กั๊กพีเอียสี หรือ สี่กั๊กบ้านพระยาศรี มาจนถึงปัจจุบัน
สี่กั๊กพระยาศรี ยังเป็นสถานที่ตั้งของร้านกาแฟแห่งแรกในประเทศไทยอีกด้วย ชื่อร้าน "Red Cross Tea Room" โดย แหม่มโคล (เอ็ดนา เอส. โคล์) ผู้ก่อตั้งโรงเรียนวังหลัง (โรงเรียนวัฒนาวิทยาลัย) โดยเปิดขึ้นเมื่อ พ.ศ. 2460 ระหว่างสงครามโลกครั้งที่ 1 เพื่อหาเงินให้สภากาชาดช่วยฝ่ายสัมพันธมิตร
รายชื่อบุคคลจากมหาวิทยาลัยเทคโนโลยีราชมงคลรัตนโกสินทร์

รายนามบุคคลจากมหาวิทยาลัยเทคโนโลยีราชมงคลรัตนโกสินทร์
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ก

กมล ทัพคัลไลย (เพาะช่าง)
กมล ทัศนาญชลี (ศิลปินแห่งชาติ สาขาทัศนศิลป์-จิตรกรรมและสื่อผสม ปี พ.ศ. 2540)(เพาะช่าง)
ข

เขตต์ ฐานทัพ
จ

จุก เบี้ยวสกุล
ฉ

ศาสตราจารย์พิเศษเฉลิม นาคีรักษ์ (ศิลปินแห่งชาติ สาขาทัศนศิลป์-จิตรกรรม ปี พ.ศ. 2530)(เพาะช่าง)
เฉลิมชัย โฆษิตพิพัฒน์ ช่างหลวงประจำพระองค์ (ศิลปกรรมเพาะช่าง)
ช

ศาสตราจารย์ชลูด นิ่มเสมอ (ศิลปินแห่งชาติ สาขาทัศนศิลป์-ประติมากรรม ปี พ.ศ. 2541)(เพาะช่าง)
ชาติ กอบจิตติ (ศิลปินแห่งชาติ สาขาวรรณศิลป์ ปี พ.ศ. 2547)(เพาะช่าง)
ชาย เมืองสิงห์ (ศิลปินแห่งชาติ สาขาศิลปะการแสดง นักร้อง-นักแต่งเพลงลูกทุ่ง ปี พ.ศ. 2538) (เพาะช่าง)
ณ

ณรงค์ จรุงธรรมโชติ
ถ

ถวัลย์ ดัชนี (ศิลปินแห่งชาติ สาขาทัศนศิลป์-จิตรกรรม ปี พ.ศ. 2544)(เพาะช่าง)
ท

แท้ ประกาศวุฒิสาร (ศิลปินแห่งชาติ สาขาศิลปะการแสดง-ผู้สร้างภาพยนตร์ ปี พ.ศ. 2542)(เพาะช่าง)
ธ

ธรรมรัตน์ นาคสุริยะ
น

นาธาน โอร์มาน
นิวัติ กองเพียร
นุภาพ สวันตรัจฉ์
ป

ศาสตราจารย์เกียรติคุณประหยัด พงษ์ดำ (ศิลปินแห่งชาติ สาขาทัศนศิลป์-ภาพพิมพ์ ปี พ.ศ. 2541)(เพาะช่าง)
ปยุต เงากระจ่าง
ปราจิน เอี่ยมลำเนา
เปี๊ยก โปสเตอร์
ผ

ผดุง ไกรศรี
พ

ศาสตราจารย์พูน เกษจำรัส (ศิลปินแห่งชาติ สาขาทัศนศิลป์-ศิลปะภาพถ่าย ปี พ.ศ. 2530)(เพาะช่าง)
พิง ลำพระเพลิง ศิลปิน (เพาะช่าง)
ฟ

ผู้ช่วยศาสตราจารย์เฟื้อ หริพิทักษ์ (ศิลปินแห่งชาติ สาขาทัศนศิลป์-จิตรกรรม ปี พ.ศ. 2528)(เพาะช่าง)
ม

ผู้ช่วยศาสตราจารย์ มานิตย์ ภู่อารีย์ (ศิลปินแห่งชาติ สาขาทัศนศิลป์-ภาพพิมพ์ ปี พ.ศ. 2543)(เพาะช่าง)
มนัส เศียรสิงห์
ล

ลีโอ พุฒ นักแสดง
เล็ก วงศ์สว่าง นักจัดรายการวิทยุ
ว

วสันต์ โชติกุล ศิลปิน (เพาะช่าง)
ศาสตราจารย์ ดร.วิรุณ ตั้งเจริญ อธิการบดีมหาวิทยาลัยศรีนครินทรวิโรฒ (ศิลปกรรมเพาะช่าง)
วิเชษฐ์ เกษมทองศรี อดีตรัฐมนตรีช่วยว่าการกระทรวงคมนาคม (บพิตรพิมุข จักวรรดิ)
ศ

ศุภรัตน์ นาคบุญนำ ผู้ประกาศข่าวช่อง 7 สี (บพิตรพิมุขจักรวรรดิ)
ศักดิ์ศิริ มีสมสืบ
ศุภมิตร จันทร์แจ่ม
ส

เรืออากาศตรีสุเทพ วงศ์กำแหง (ศิลปินแห่งชาติ สาขาศิลปะการแสดง-เพลงไทยสากลขับร้อง ปี พ.ศ. 2533)(เพาะช่าง)
สมณะโพธิรักษ์
สุชาติ พรหมรุ่งโรจน์
สุวรรณี สุคนธา
อ

รองศาสตราจารย์อิสสรีย์ หรรษาจรูญโรจน์ อธิการบดี มหาวิทยาลัยเทคโนโลยีราชมงคลรัตนโกสินทร์
อังคาร กัลยาณพงศ์ (ศิลปินแห่งชาติ สาขาวรรณศิลป์ ปี พ.ศ. 2532)(เพาะช่าง)
อุดม แต้พานิช พาณิชยศิลป์ ศิลปิน (เพาะช่าง)
อารีเฟน ฮะซานี
โอม รัชเวทย์
หญ้าเจ้าชู้

| หญ้าเจ้าชู้ |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
เคลด:: Commelinids Commelinids
อันดับ:: อันดับหญ้า Poales
วงศ์:: หญ้า Poaceae
วงศ์ย่อย:: Panicoideae Panicoideae
สกุล:: Chrysopogon Chrysopogon (Retz.) Trin.
สปีชีส์:: Chrysopogon aciculatus
ชื่อทวินาม
Chrysopogon aciculatus (Retz.) Trin.

ชื่อพ้อง
 Andropogon aciculatus Raphis acicularis
หญ้าเจ้าชู้ (ชื่อวิทยาศาสตร์: Chrysopogon aciculatus) เป็นไม้ล้มลุกชนิดหนึ่งในวงศ์หญ้า มีหัวและเหง้าแผ่กระจายตามหน้าดิน ดอกเป็นช่อ รูปกลมเรียวคล้ายเมล็ดข้าว มีหนามแหลม สามารถปักติดเสื้อผ้าและผิวหนัง แกะออกจากเสื้อผ้ายากมาก จึงถูกเรียกชื่อว่า หญ้าเจ้าชู้
ชื่อเรียกอื่น

หญ้าเจ้าชู้มีชื่อเรียกที่ต่างกันในแต่ละท้องถิ่น ดังนี้
ภาคเหนือ – หญ้ากร่อน หญ้ากระเตรย หญ้าก่อน
ภาคใต้ – หญ้าขี้ครอก หญ้าขี้เตรย
ภาคกลาง – หญ้านกคุ่ม
จังหวัดตราด – หญ้าน้ำลึก
ภาคอีสาน – หญ้าหน่อง
ลักษณะทางพฤกษศาสตร์

หญ้าเจ้าชู้เป็นไม้ล้มลุกจำพวกหญ้า อายุหลายปี ลำต้นทอดนอนไปตามพื้นดินได้ไกล ตามลำต้นมีกาบใบแก่หุ้มอยู่ ลำต้นตั้งตรง สูง 15–25 เซนติเมตร ไม่ค่อยแตกแขนง ใบมักจะมีมากที่โคนต้น กาบใบยาว 1–3 เซนติเมตร กาบอันสุดท้ายยาวถึง 6 เซนติเมตร หุ้มรอบลำต้น มีลายตามยาว บางทีมีสีม่วง มีขนยาวนุ่มประปรายที่รอยต่อระหว่างกาบใบและตัวใบ ตามขอบใบตรงด้านในมีขนหนาแน่น ตัวใบ กว้าง 3–5 มิลลิเมตร ยาว 2–8 เซนติเมตร ใบบนสุดลดรูปลงเหลือขนาดเล็กมาก ขอบใบสากคาย ขอบจัก แหลมห่าง ๆ บริเวณโคนใบเป็นตุ่ม ๆ และมีขน เนื้อใบบาง เป็นมัน
หญ้าเจ้าชู้ออกดอกที่ยอดเป็นช่อกระจาย ยาว 3–6 เซนติเมตร แข็ง ตั้งตรง สีม่วงแกมแดง ช่อดอกย่อยติดกันเป็นกระจุกที่ปลายแขนงช่อ กระจุกละ 3 ช่อ แต่มีเพียงดอกเดียวเท่านั้นที่เป็นดอกสมบูรณ์เพศ และไม่มีก้านดอก โคนดอกมีเซลล์แข็ง ๆ ส่วนอีกสองดอกเป็นดอกเพศผู้ มีก้านดอก ยาวประมาณ 5 มิลลิเมตร มีขน ช่อดอกย่อยที่ ไม่มีก้าน ยาว 3–4 มิลลิเมตร กาบช่อดอกย่อยอันล่างรูปใบหอก หลังแบน มีเส้น 2 เส้น ปลายแยกเป็น 2 ยอดแหลม ตามขอบใกล้ปลายมีขนสาก กาบช่อดอกย่อยอันบน ยาว 2.5–3.5 มิลลิเมตร ลักษณะคล้ายท้องเรือ กาบล่างของดอก (sterile lemma) ยาว 2.5–3 มิลลิเมตร รูปใบหอก ปลายแหลม บางใส ขอบมีขน ส่วนกาบล่างอีกอันหนึ่ง (fertile lemma) ยาว 2.5–3 มิลลิเมตร บางใส แคบ ปลายมีหนามแหลม ยาวประมาณ 5 มิลลิเมตร กาบบนของดอก บางใส ปลายแหลม ยาว 1.6 มิลลิเมตร อับเรณูยาวประมาณ 1 มิลลิเมตร สีส้ม ปลายเกสรเพศเมียมี 2 อัน เห็นเด่นซัดยื่นออกมาจากกลางช่อดอกย่อย ยาว 1–1.5 มิลลิเมตร มีขนยาวละเอียดเป็นมัน เป็นพู่คล้ายขนนก
สรรพคุณทางสมุนไพร

ส่วนต่าง ๆ ของหญ้าเจ้าชู้มีสรรพคุณทางสมุนไพรดังต่อไปนี้
ราก : แก้ท้องเสีย
ต้น : เป็นยาขับปัสสาวะและถอนพิษบางชนิด
เถ้า : แก้ปวดข้อ
เมล็ด : ใช้ขับพยาธิตัวกลม
สมัยก่อน เวลาสตรีมีอาการไข้ทับระดู หรือเกิดอาการไข้ขณะมีประจำเดือน จะอันตรายมาก อาจถึงชีวิตได้ ซึ่งหมอยาแผนไทยในยุคสมัยนั้นมีวิธีรักษาหรือแก้อาการไข้ทับระดูของสตรีได้ โดยให้เอาหญ้าเจ้าชู้แบบสดทั้งต้นรวมราก หรือแบบแห้งมัดเป็นกำประมาณ 1 กำมือใหญ่ ๆ แล้วผูกเป็น 3 เปลาะ ใส่น้ำให้ท่วมยาต้มให้เดือด ดื่มครั้งละ 1 แก้ว 3 เวลา เช้า กลางวัน เย็น ก่อนหรือหลังอาหารก็ได้ จะช่วยให้อาการไข้ทับระดูหายได้
นอกจากจะช่วยแก้ไข้ทับระดูแล้ว หญ้าเจ้าชู้แบบสดกะจำนวนตามต้องการ ต้มกับน้ำจนเดือดแล้วดื่มแบบจิบต่างน้ำชาทั้งวัน ยังช่วยเป็นยาล้างไต ทำให้ไตดี ช่วยป้องกันการเป็นนิ่ว และ ขับนิ่วได้อีกด้วย สามารถต้มดื่มได้เรื่อย ๆ ไม่มีอันตรายอะไร
การกระจายพันธุ์

หญ้าเจ้าชู้กระจายพันธุ์ด้วยเมล็ด ซึ่งสามารถแพร่กระจายไปได้ โดยมี ลม น้ำ คน และสัตว์เป็นเครื่องช่วยทำให้กระจายไปได้ไกล ๆ และรวดเร็วเช่น เมล็ดวัชพืช อาจจะติดไปกับเสื้อผ้าซึ้งช่วยในการแพร่พันธุ์ไปได้ในระยะไกล ๆ
แหล่งข้อมูลอื่น

| การแยกแยะหน่วยอนุกรมวิธาน |
| --- | --- |
Chrysopogon aciculatus:  Wikidata: Q13901550  Wikispecies: Chrysopogon aciculatus  APDB: 53454  BOLD: 550467  EoL: 1114848  EPPO: CYSAC  FloraBase: 28291  FNA: 200025058  FoC: 200025058  GBIF: 5290133  GrassBase: imp02267  GRIN: 10501  iNaturalist: 160547  IPNI: 396111-1  IRMNG: 11428604  ITIS: 41579  NCBI: 796860  NZOR: ee157d39-ba3d-45aa-aae7-68e60fe260aa  Plant List: kew-405042  PLANTS: CHAC  POWO: urn:lsid:ipni.org:names:396110-1  Tropicos: 25513332  WCSP: 405042 
Andropogon aciculatus:  Wikidata: Q39542285  APDB: 124937  GBIF: 4123922  GRIN: 3145  IPNI: 387430-1  ITIS: 786030  POWO: urn:lsid:ipni.org:names:387430-1  Tropicos: 25504719  WCSP: 391902 
หญ้าเจ้าชู้ในสวนพฤกษศาสตร์แห่งหนึ่ง
หญ้าเจ้าชู้
อันโตนิโอ ฮามา ไท

อันโตนิโอ ฮามา ไท (อังกฤษ : Antonio Hama Thai) เป็นเจ้าหน้าที่ทางทหารของประเทศโมซัมบิก เขามีตำแหน่งต่างๆมากมายในรัฐบาลของประเทศโมซัมบิก รวมไปถึงดำรงตำแหน่งผู้บัญชาการทหารอากาศ และรัฐมนตรีเกี่ยวกับทหารผ่านศึก เขาสามารถพูด ภาษาอังกฤษ และภาษาโปรตุเกสได้
แหล่งข้อมูลอื่น

Frelimo Denies Plan to 'Finish Off' Renamo เก็บถาวร 2007-09-28 ที่ เวย์แบ็กแมชชีน
สีไพร ไทยแท้

| สีไพร ไทยแท้ |
| --- | --- |
ชื่อเกิด: ปัญฑารีย์ บัวด้วง
แนวเพลง: เพลงแหล่, ลูกทุ่ง
อาชีพ: นักร้อง
ช่วงปี: พ.ศ. 2538 – ปัจจุบัน
ค่ายเพลง: โฟร์เอส
สีไพร ไทยแท้ ชื่อจริงคือ ปัญฑารีย์ บัวด้วง มีชื่อเล่นว่า อ้อย เกิดเมื่อปี 2506 เป็นนักร้องเพลงแหล่ชื่อดังจากค่ายโฟร์เอส ที่มีผลงานเพลงดังมากมายอย่าง มัทรี , สีกษัตริย์เดินดง , รจนา , นางสิบสอง , สีกาสั่งนาค เป็นต้น รวมถึงเคยร่วมงานกับนักร้องทีมีชื่อเสียงอย่าง ทศพล หิมพานต์ และ ไวพจน์ เพชรสุพรรณ เป็นต้น
ผลงานเพลง > อัลบั้มเดี่ยว

มัทรี (2538) (โฟร์เอส) (ชุดแรกในชีวิต)
นางสิบสอง (2538) (โฟร์เอส)
รจนา (2538) (โฟร์เอส)
ตำนานบวชนาค (2538) (โฟร์เอส)
ก่องข้าวน้อยฆ่าแม่ (2538) (โฟร์เอส)
โมรา (2538) (โฟร์เอส)
บวชนาคจิ๊กโก๋ (2538) (โฟร์เอส)
ละบาปอายบุญ (2539) (โฟร์เอส)
สาวเครือฟ้า (2539) (โฟร์เอส)
สี่กษัตริย์เดินดง (2539) (โฟร์เอส)
รักคนหัวล้าน (2539) (โฟร์เอส)
เป็นกะตั๊กๆ (2539) (โฟร์เอส)
สามีขี้เมา (2540) (โฟร์เอส)
แหล่พระคุณพ่อแม่ (2546) (โฟร์เอส)
ผลงานเพลง > อัลบั้มที่ร่วมร้องกับศิลปินคนอื่นๆ

คู่บุญ คู่บวช 2 (ร่วมกับ ไวพจน์ เพชรสุพรรณ และ ทศพล หิมพานต์) (2549) (โฟร์เอส)
คู่ฮา คู่เฮง (ร่วมกับ ทศพล หิมพานต์) (2551) (โฟร์เอส)
คู่ฮา คู่เฮง 2 (ร่วมกับ ทศพล หิมพานต์) (2552) (โฟร์เอส)
ลำตัดโฟร์เอส (ร่วมกับ ขวัญจิต ศรีประจันต์,ทศพล หิมพานต์ และชาวคณะ) (2552) (โฟร์เอส)
คู่บุญ คู่บวช 4 (ร่วมกับ อ๊อด โฟร์เอส และ ทศพล หิมพานต์) (2553) (โฟร์เอส)
เทศกาลงานบุญ (ร่วมกับ ทศพล หิมพานต์) (2554) (โฟร์เอส)
คู่บุญ คู่บวช 5 (ร่วมกับ ไวพจน์ เพชรสุพรรณ และ ทศพล หิมพานต์) (2554) (โฟร์เอส)
นิทานอิงธรรม (ร่วมกับ ยายกวง ดวงดี) (2555) (โฟร์เอส)
คู่บุญ คู่บวช 6 (ร่วมกับ อ๊อด โฟร์เอส,ทศพล หิมพานต์,ยิปซี ศรีสาคร) (2555) (โฟร์เอส)
คู่บุญ คู่บวช 7 (ร่วมกับ ทศพล หิมพานต์ และ ยิปซี ศรีสาคร) (2556) (โฟร์เอส)
คู่บุญ คู่บวช 9 (ร่วมกับ ทศพล หิมพานต์ และ ยิปซี ศรีสาคร) (2559) (โฟร์เอส)
ผลงานเพลง > Single

เสน่ห์หนุ่มสุโขทัย (2563) (โฟร์เอส)
อันโตนิโอ เปเรซ

| อันโตนิโอ เปเรซ |
| --- | --- |
เกิด: โฮเซ อันโตนิโอ เปเรซ เบนิเตซ  José Antonio Pérez Benítez 13 มิถุนายน พ.ศ. 2505
อันโตนิโอ เปเรซ (Antonio Perez) หรือ โฮเซ อันโตนิโอ เปเรซ เบนิเตซ  นักมวยสากลชาวเม็กซิโก เกิดเมื่อ 13 มิถุนายน พ.ศ. 2505 ที่เมือง โปซา ริกา ประเทศเม็กซิโก ฉายา Pipino สถิติการชก 52 ครั้ง ชนะ 41 (น็อค 27) เสมอ 4 แพ้ 7
เกียรติประวัติ

แชมป์เม็กซิโกรุ่นไลท์ฟลายเวท (2533 - 2534)
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท IBF เมื่อ 6 มีนาคม 2536 แพ้น็อค พิชิต ศิษย์บางพระจันทร์ ยก 4 ที่ อุตรดิตถ์
ชิงแชมป์โลกรุ่นไลท์ฟลายเวท WBC เมื่อ 24 กุมภาพันธ์ 2539 แพ้น็อค สมาน ส.จาตุรงค์ ยก 4 ที่ ฉะเชิงเทรา
สงครามเพลง

| สงครามเพลง |
| --- | --- |
สร้างโดย: บริษัท อาหลอง กรุ๊ป จำกัด
เขียนโดย: บทประพันธ์  : ฉลอง ภักดีวิจิตร  บทโทรทัศน์  : พลอยพิม
กำกับโดย: พ.ศ. 2560 : วรพล วราภิพงศ์
แสดงนำ: พ.ศ. 2560 : ชนาธิป โพธิ์ทองคำ ลักษนารา เปี้ยทา
จำนวนตอน: 29 ตอน
การผลิต
ผู้อำนวยการสร้าง: กัญจน์ ภักดีวิจิตร   ประภาวัลย์ อภิชาติไพศาลสิน
ความยาวตอน: 60 นาที
ออกอากาศ
เครือข่าย: ช่อง 3 เอสดี
ออกอากาศ: พ.ศ. 2560 : จันทร์-ศุกร์ 19.15-20.15 น. 7 มีนาคม พ.ศ. 2560 – 14 เมษายน พ.ศ. 2560
สงครามเพลง ละครโทรทัศน์ไทยแนว มิวสิคัล แอ็คชั่น คอมเมดี จากบริษัท อาหลอง กรุ๊ป จำกัด ภายใต้การดูแลของ กัญจน์ ภักดีวิจิตร ลูกชายของ ฉลอง ภักดีวิจิตร ผู้กำกับระดับตำนานซึ่งได้หยิบผลงานสุดคลาสสิกเรื่องหนึ่งของผู้เป็นพ่อเมื่อปี 2526 มารีเมคใหม่พร้อมกับดัดแปลงเนื้อหาให้ร่วมสมัยมากขึ้นโดยออกอากาศทาง ช่อง 3 เอสดี ตอนแรกในวันที่ 7 มีนาคม – 14 เมษายน พ.ศ. 2560
เรื่องย่อ

เรื่องราวการแย่งชิงความเป็นใหญ่ในวงการเพลงของ 2 ค่ายเพลงยักษ์ใหญ่แต่ก็ทำให้เกิดเป็นความรักระหว่าง คัมภีร์ และ เอมิกา 2 ผู้บริหารจากทั้ง 2 ค่ายสุดท้ายแล้วบทสรุปทั้งหมดจะจบลงอย่างไร
นักแสดง > ปี 2526

ธีรพงศ์ เหลียวรักวงศ์ - คัมภีร์
เนาวรัตน์ ยุกตะนันท์ - เอมิกา
ยอดรัก สลักใจ - ยอดรัก สลักใจ
พุ่มพวง ดวงจันทร์ - พุ่มพวง ดวงจันทร์
เศรษฐา ศิระฉายา
กรุง ศรีวิไล - คฑา
มานพ อัศวเทพ - อำนาจ
ฤทธิ์ ลือชา
รณ ฤทธิชัย
ธิติมา สังขพิทักษ์
สายัณห์ จันทรวิบูลย์
ดาวใต้ เมืองตรัง
ด.ช.บอย เนติลักษณ์ รับบท คฑา วัยเด็ก
นักแสดง > ปี 2560

ชนาธิป โพธิ์ทองคำ รับบทเป็น คัมภีร์
ลักษณ์นารา เปี้ยทา รับบทเป็น เอมิกา (เอม)
สมชาย เข็มกลัด รับบทเป็น คทา
เปาวลี พรพิมล รับบทเป็น เพียงดาว ดวงใจ (ดาว)
ภูศิลป์ วารินรักษ์ รับบทเป็น สุดที่รัก
อนุรักษ์ บุญเพิ่มพูล รับบทเป็น เจเจ
สุธิตา ชนะชัยสุวรรณ (อิมเมจ The Voice) รับบทเป็น อริสา กิตติธันญพัฒน์ (อายส์)
พศิน เรืองวุฒิ รับบทเป็น ลือชัย
ภาสกร บุญวรเมธี รับบทเป็น อัศวิน (พี่ชายของอายส์ อริสา)
การัญชิดา คุ้มสุวรรณ รับบทเป็น พลอยจรัส
ภิชาภัช มหาทิตยากุล รับบทเป็น ทอแสง
อดิศร อรรถกฤษณ์ รับบทเป็น ตะวัน
เฉลิมพร พุ่มพันธ์วงศ์ รับบทเป็น อำนาจ (พ่อของวายุกับเอมิกา)
นิศาชล สิ่วไธสง (เนสท์ AF9) รับบทเป็น น้องหญิง แซ่บอิสาน (หญิงแซ่บ)
วิชชาธร กิมขาว (คิว AF11) รับบทเป็น นที ธนรัตน์
ภัสรนันท์ อัษฎมงคล (เบียร์ The Voice) รับบทเป็น ปัด ธัญพร
มอริส เค รับบทเป็น ชาช่า
กัญจน์ ภักดีวิจิตร รับบทเป็น วายุ (พี่ชายของเอมิกา)
อิษณัฐ ชลมูณี รับบทเป็น ซูซี่
นันทวุฒิ บุญรับทรัพย์ รับบทเป็น คมสันต์
กรวิทย์ เรือนสอน รับบทเป็น ณัฐ
พิชวุฒิ เปี่ยมธรรมโรจน์ รับบทเป็น พยัคฆ์
ตุ้มเม้ง เถิดเทิง รับบทเป็น สิงห์
ฉี เสียงหล่อ รับบทเป็น เสี่ยวี
วรพจน์ คล้ายสังข์ รับบทเป็น ผู้กองวิทย์
อภิวิชญ์ คุณาดิเรก รับบทเป็น ชานนท์
ชิดชัย หิรัญโท รับบทเป็น ป๊อด
แคทรียา เจนนี ชาฟท์ รับบทเป็น แนนซี่
ธัญญะ ใจเทียง รับบทเป็น
โชคประจักษ์ บุญทาบ รับบทเป็น
เด่น เทวดา รับบทเป็น
ภัทรพล ศิริวรกุล รับบทเป็น
ธนากร นาคสวัสดิ์ รับบทเป็น
ฤทธิ์ ลือชา รับบทเป็น ท่านหม่า (รับเชิญ)
ธนภัทร สีงามรัตน์ รับบทเป็น คเชน (พ่อของคทากับคัมภีร์) (รับเชิญ)
เกียรติขจร ท้วมดี รับบทเป็น (รับเชิญ)
กฤตภาส จันทนะโพธิ รับบทเป็น (รับเชิญ)
มาโนช สร้อยสิงห์ รับบทเป็น (รับเชิญ)
สินี หงส์มานพ รับบทเป็น (รับเชิญ)
ไข่มุก ซุปตาร์ รับบทเป็น เจ๊ลูกพรุน (รับเชิญ)
ส.จ.ภณณัฏฐ์ ศรีอินทร์สุทธิ์ รับบทเป็น (รับเชิญ)
กัณฐิกา มีเพียร รับบทเป็น แคท (รับเชิญ)
นึกคิด บุญทอง รับบทเป็น อิศรา (รับเชิญ)
วง Blackhead (รับเชิญ)
ด.ช. สินธร สุขจิต รับบทเป็น คัมภีร์ (วัยเด็ก)
ด.ญ. จิตณิตา เต็มอุดมภาค รับบทเป็น เอมิกา (วัยเด็ก)
นักแสดง > ส่วนเกี่ยวข้อง

สงครามเพลง (ภาพยนตร์ไทยปี พ.ศ. 2526)
สงครามเพลง (ละครโทรทัศน์ไทยปี พ.ศ. 2560)
เพลงประกอบละคร

มีแต่คำว่ารัก ร้องโดย NOS (เพลงเปิด)
กลางใจเธอคือฉัน กลางใจฉันคือเธอ ร้องโดย เปาวลี พรพิมล&ภูศิลป์ วารินรักษ์ (เพลงปิด)
แหล่งข้อมูลอื่น

สงครามเพลง (2560) ที่สยามโซน
เรื่องย่อละครสงครามเพลง (2560) : manager.co.th เก็บถาวร 2017-03-08 ที่ เวย์แบ็กแมชชีน
เรื่องย่อละครสงครามเพลง (2560)
หวาง ตู้หลู

หวาง ตู้หลู (จีนตัวย่อ: 王度卢; จีนตัวเต็ม: 王度盧; พินอิน: Wáng Dùlú, 2452-2520) เป็นนักเขียนนิยายกำลังภายในคนจีน เขียนออกมา 30 เรื่องได้
นิยายเรื่อง เสือหมอบมังกรซุ่ม ที่เขาเขียน ถูกทำออกมาเป็นภาพยนตร์ เรื่อง พยัคฆ์ระห่ำ มังกรผยองโลก
ซึ่งประสบความสำเร็จมากในสหรัฐอเมริกา ได้รับรางวัลออสการ์ 4 รางวัล ในปี พ.ศ. 2543
สถานีเกษตรหลวงอ่างขาง

สถานีเกษตรหลวงอ่างขาง เป็นโครงการอันเนื่องมาจากพระราชดำริในพระบาทสมเด็จพระปรมินทรมหาภูมิพลอดุลยเดชเพื่อส่งเสริมอาชีพเกษตรกรรม ทดแทนการปลูกฝิ่น สถานีวิจัยแห่งแรกของโครงการหลวงอยู่บนเทือกเขาแดนลาว ตำบลแม่งอน อำเภอฝาง จังหวัดเชียงใหม่ มีความสูงจากระดับน้ำทะเล 1,400 เมตร และมียอดดอยสูงถึง 1,928 เมตร พื้นที่รับผิดชอบประมาณ 26.52 ตารางกิโลเมตร หรือ 16,577 ไร่ อากาศดี จัดตั้งขึ้นมาเมื่อปี พ.ศ. 2512 ตามแนวพระราชดำริในพระบาทสมเด็จพระปรมินทรมหาภูมิพลอดุลยเดชที่ว่า “ให้เขาช่วยตัวเอง” เปลี่ยนพื้นที่จากไร่ฝิ่นมาเป็นแปลงเกษตรเมืองหนาวที่สร้างรายได้ดีกว่าเก่าก่อนและไม่ผิดกฎหมาย
ประวัติ

พระบาทสมเด็จพระปรมินทรมหาภูมิพลอดุลยเดช พร้อมด้วยสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดำเนินเยี่ยมราษฎร ที่หมู่บ้านผักไผ่ อำเภอฝาง จังหวัดเชียงใหม่ และได้เสด็จผ่านบริเวณดอยอ่างขาง ทอดพระเนตรเห็นว่าชาวเขาเผ่ามูเซอ ซึ่งในสมัยนั้นยังไว้แกละถักเปียยาว แต่งกายสีดำ สะพายดาบ ทำการปลูกฝิ่นแต่ยังยากจน ทั้งยังทำลายทรัพยากรป่าไม้ ต้นน้ำลำธารที่เป็นแหล่ง สำคัญต่อระบบนิเวศ ซึ่งจะก่อให้เกิดความเสียหายต่อส่วนอื่น ๆ ของประเทศได้
จึงมีพระราชดำริว่าพื้นที่นี้มีภูมิอากาศที่หนาวเย็น มีการปลูกฝิ่นมาก ไม่มีป่าไม้อยู่เลยและสภาพพื้นที่ไม่ลาดชันนัก ประกอบกับ พระองค์ทรงทราบว่าชาวเขาได้เงินจากฝิ่นเท่ากับที่ได้จากการปลูกท้อพื้นเมือง และทรงทราบว่าที่สถานีทดลองไม้ผลเมืองหนาว ของมหาวิทยาลัยเกษตรศาสตร์ ได้ทดลองวิธีติดตา ต่อกิ่งกับท้อฝรั่ง จึงทรงพระราชทานพระราชทรัพย์ส่วนพระองค์จำนวน 1,500 บาท เพื่อซื้อที่ดินและไร่ในบริเวณดอยอ่างขางส่วนหนึ่ง ตั้งโครงการหลวงขึ้นเป็นโครงการส่วนพระองค์ เมื่อ พ.ศ. 2512 โดยทรงแต่งตั้งให้ หม่อมเจ้าภีศเดช รัชนี เป็นผู้สนองพระบรมราชโองการในตำแหน่งประธานมูลนิธิโครงการหลวงจนถึงพ.ศ. 2560 ใช้เป็นสถานีวิจัย และทดลองปลูกพืชเมืองหนาวชนิด ต่าง ๆ ไม่ว่าจะเป็นไม้ผล ผัก ไม้ดอกเมืองหนาว เพื่อเป็นตัวอย่างแก่เกษตรกรชาวเขา ในการนำพืช เหล่านี้มาเพาะปลูกเป็นอาชีพ ซึ่งต่อมาพระบาทสมเด็จพระปรมินทรมหาภูมิพลอดุลยเดช ได้พระราชทานนามว่า "สถานีเกษตรหลวงอ่างขาง"
สภาพทั่วไป

สถานีเกษตรหลวงอ่างขาง ตั้งอยู่ในเขตบ้านคุ้ม หมู่ที่ 5 ตำบลแม่งอน อำเภอฝาง จังหวัดเชียงใหม่ อยู่สูงจากระดับน้ำทะเลประมาณ 1,400 เมตร มีพื้นที่ใช้ทำการเกษตรประมาณ 1,800 ไร่ มีหมู่บ้านชาวเขาที่สถานีฯ ให้การส่งเสริมและพัฒนาอาชีพรวม 6 หมู่บ้าน ได้แก่ บ้านหลวง บ้านคุ้ม บ้านนอแล บ้านปางม้า บ้านป่าคา และบ้านขอบด้ง ซึ่งประกอบไปด้วยประชากร 4 เผ่าได้แก่ ไทยใหญ่ มูเซอดำ ปะหล่อง และจีนฮ่อ อุณหภูมิเฉลี่ยตลอดปีประมาณ 17.7 องศาเซลเซียส อุณหภูมิสูงสุด 32 องศาเซลเซียสในเดือนเมษายน และอุณหภูมิต่ำสุด –3 องศาเซเซียสในเดือนมกราคม ปริมาณน้ำฝนเฉลี่ย 2,075 มิลลิเมตรต่อปี
การดำเนินงานของสถานี

งานศึกษาวิจัย ไม้ผลเขตหนาว และขยายพันธุ์พืชชนิดต่างๆ
งานเผยแพร่และฝึกอบรม เป็นแหล่งวิชาการปลูกพืชบนที่สูงที่สำคัญ เป็นสถานที่ฝึกอบรมเจ้าหน้าที่และเกษตรกรของมูลนิธิฯ
งานพัฒนาและส่งเสริมอาชีพแก่เกษตรกร เป็นการดำเนินงานส่งเสริม และพัฒนาอาชีพแก่เกษตรกร บริเวณรอบสถานี โดยมีส่วนราชการต่างๆ ร่วมดำเนินงานในรูปคณะทำงานศูนย์พัฒนา โครงการหลวง กิจกรรมที่สำคัญได้แก่ การพัฒนาแหล่งน้ำ การวางแผน การใช้ที่ดิน การส่งเสริมการปลูกไม้ผล ผัก ชา การฟื้นฟูระบบนิเวศ การฟื้นฟูสภาพธรรมชาติ และการปลูกป่าชาวบ้าน
การเดินทาง

การเดินทาง สามารถเดินทางขึ้นดอยอ่างขางได้ทั้งหมด 3 เส้นทาง แต่เส้นทางที่ใช้เป็นหลัก มีอยู่เส้นทางเดียวคือ ขึ้นดอยอ่างข่างที่กิโลเมตรที่ 137 ณ วัดหาดสำราญ
การเดินทาง > การเดินทางโดยรถยนต์

การเดินทางโดยรถยนต์สามารถเดินทางไปได้หลาย 3 เส้นทาง ดังนี้
ขึ้นดอยอ่างขาง ณ วัดหาดสำราญ กม 137 สามารถใช้เส้นทาง เชียงใหม่-ฝาง (เส้นทางหลวงหมายเลข  107) มาถึงปากทางขึ้นดอยอ่างขาง ให้เลี้ยวซ้ายตามถนน ซึ่งค่อนข้างลาดชัน มีทางโค้งและสูงช้น
ขึ้นดอยอ่างขาง ณ อำเภอเชียงดาว กม 79 จากตัวเมืองจังหวัดเชียงใหม่ ใช้เส้นทางเชียงใหม่-ฝาง (ทางหลวงหมายเลข 107) เดินทางเรื่อยมาจนถึงอำเภอเชียงดาว บริเวณหลักกิโลเมตรที่ 79 จะพบทางแยก (เส้นทางหมายเลข 1) เลี้ยวซ้ายผ่าน ต.เมืองงาย บ้านอรุโณทัย บ้านหลวง เส้นทางค่อนข้างแคบแต่ไม่ลาดชัน
เส้นทางจากอำเภอฝาง-หมู่บ้านนอแล มีระยะทางสั้นที่สุด แต่มีความลาดชัดมากและไหล่ทางชำรุด เป็นหลุมบ่อ พื้นถนนเป็นหินกรวด เส้นทางนี้เป็นเส้นทางเลียบแนวชายแดนไทย-พม่า ตลอดทางจะมีด่านทหาร และพบเห็นทั้งค่ายทหารของไทย และพม่า บริเวณสองริมฝั่งหุบเขา ไม่แนะนำให้ไปโดยเด็ดขาด
การเดินทาง > การเดินทางโดยรถประจำทาง

เดินทางจาก จังหวัดเชียงใหม่ - ดอยอ่างขาง สามารถโดยสารรถประจำทางสายเชียงใหม่-ฝาง หรือ เชียงใหม่-ท่าตอน มาลงที่ปากทางดอยอ่างขาง หน้าวัดหาดสำราญ กิโลเมตรที่ 137 จากนั้นใช้บริการรถสองแถว รถตู้ หรือรถมอเตอร์ไซด์ขึ้นดอยอ่างขางอีกครั้งหนึ่ง หรือเดินทางด้วยรถตู้ประจำทางจากตัวเมืองเชียงใหม่ ไปยังอ่างขาง ได้เช่นกัน
เดินทางจาก จังหวัดเชียงราย - ดอยอ่างขาง สามารถเดินทางโดยใช้เส้นทาง เชียงราย - ดอยอ่างขางได้เช่นกัน
แหล่งข้อมูลอื่น

แผนที่และภาพถ่ายทางอากาศของ สถานีเกษตรหลวงอ่างขาง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
19°54′08″N 99°02′25″E﻿ / ﻿19.90210°N 99.04017°E﻿ / 19.90210; 99.04017
เอกสารแผ่นพับของสถานีเกษตรหลวง
http://www.angkhangstation.com
โปรแกรมเที่ยวดอยอ่างขาง
พันธุ์พืชเมืองหนาวในสถานีเกษตรหลวงอ่างขาง
ภาพรวมของสถานีเกษตรหลวงอ่างขาง
หญ้าหนวดแมว

| หญ้าหนวดแมว |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Lamiales
วงศ์:: Lamiaceae
เผ่า:: Ocimeae
สกุล:: Orthosiphon
สปีชีส์:: O.aristatus
ชื่อทวินาม
Orthosiphon aristatus (Blume) Miq.

หญ้าหนวดแมว (ชื่อวิทยาศาสตร์: Orthosiphon aristatus; ชื่อพ้อง: O. grandiflorus Bold, O. stamineus Benth.) หรือ พยับเมฆ (กรุงเทพฯ), อีตู่ดง (เพชรบูรณ์), บางรัก (ประจวบคีรีขันธ์) อยู่ในวงศ์ Lamiaceae (Labiatae) ซึ่งเป็นพืชที่จัดอยู่ในพวกเดียวกับกะเพราและโหระพา
ลักษณะทางพฤกษศาสตร์

หญ้าหนวดแมว เป็นไม้ล้มลุกขนาดเล็ก ลำต้นสี่เหลียม มีสีน้ำตาล ใบเดี่ยวเรียงตัวแบบตรงข้ามสลับตั้งฉาก (decussate) รูปร่างใบแบบ รูปไข่ ปลายใบเรียวแหลม ขอบใบจักเป็นฟันเลื่อย ช่อดอกแบบกระจุก ปลายยอดคล้ายฉัตร ออกบริเวณปลายยอด และปลายกิ่ง สมบูรณ์เพศ สมมาตรด้านข้าง กลีบดอกมีสีขาว และสีม่วง เชื่อมติดกันเป็นหลอด ปลายแยกเป็นรูปปากเปิด
การขยายพันธุ์

ขยายพันธุ์โดยการปักชำและการเพาะเมล็ด
สรรพคุณทางยา

ใบ : รักษาโรคไต รักษาโรคปวดข้อ อาการปวดหลัง ไขข้ออักเสบ ลดความดันโลหิต รักษาโรคเบาหวาน ขับกรดยูริกออกจากไต
ราก : ขับปัสสาวะ
ต้น :  ขับปัสสาวะ โรคนิ่ว โรคเยื่อจมูกอักเสบ
วิธีการใช้

ยอดอ่อนนำมาหั่นตากให้แห้ง ใช้  ประมาณ 2 กรัม ชงกับน้ำเดือด 1 แก้ว
ต้น สด ใช้ประมาณ 90-120 กรัม แห้ง ใช้ประมาณ 40-50 กรัม ชงกับน้ำ 1 แก้ว วันละ 3 ครัง ก่อนอาหาร
ข้อควรระวัง

ผู้ป่วยโรคหัวใจ โรคไต  ห้ามรับประทาน เนื่องจากในหญ้าหนวดแมวมี โพแทสเซียมสูงมากถ้าไตไม่ปกติ จะไม่สามารถขับโพแทสเซียมออกมาได้ ทำให้เกิดโทษกับร่างกาย
ไม่ควรใช้การต้ม ให้ใช้การชง และควรใช้ใบอ่อน เพราะใบแก่จะมีความเข้มข้นอาจทำให้มีฤทธิ์กดหัวใจ
ควรใช้ใบตากแห้ง เพราะใบสดจะทำให้มีอาการคลื่นไส้และหัวใจสั่น
ไม่ควรใช้หญ้าหนวดแมวร่วมกับแอสไพริน เพราะสารจากหญ้าหนวดแมวจะทำให้ยาจำพวกแอสไพรินไปจับกล้ามเนื้อหัวใจมากขึ้น